b'\n_START_ARTICLE_\nVaaleakulmumittari\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nVaaleakulmumittari on vaalea perhonen, jolla ei ole selvi\xc3\xa4 tuntomerkkej\xc3\xa4. Siiviss\xc3\xa4 on harvakseltaan pieni\xc3\xa4, tummanharmaita pisteit\xc3\xa4, mutta keskipilkut puuttuvat kokonaan. Etusiivet ovat suipon kolmiomaiset, ja niiden poikki kulkee muutamia, hieman mutkittelevia ja reunoiltaan ep\xc3\xa4selv\xc3\xa4\xc3\xa4 vaaleanruskeaa viirua. Takasiiviss\xc3\xa4 viiruja on nelj\xc3\xa4. Koiraat ovat s\xc3\xa4vylt\xc3\xa4\xc3\xa4n naaraita harmaampia, ja poikkiviirut ovat selv\xc3\xa4sti leve\xc3\xa4mpi\xc3\xa4. Siipiv\xc3\xa4li on 16\xe2\x80\x9320 mm._NEWLINE_Samann\xc3\xa4k\xc3\xb6isi\xc3\xa4, varsin vaaleita mittariperhoslajeja ovat luhtalehtimittari (Scopula immutata) sek\xc3\xa4 pajuvalkomittari (Cabera exanthemata).\n_START_SECTION_\nLevinneisyys ja lentoaika\n_START_PARAGRAPH_\nEuroopassa vaaleakulmumittari on levinnyt laajalle alueella, mutta se ei el\xc3\xa4 Pyreneiden niemimaalla, Britteinsaarilla eik\xc3\xa4 pohjoisessa L\xc3\xa4nsi-Euroopassa. Id\xc3\xa4ss\xc3\xa4 levinneisyysalue ulottuu Siperian poikki Ven\xc3\xa4j\xc3\xa4n kaukoit\xc3\xa4\xc3\xa4n. Suomessa lajia tavataan etel\xc3\xa4rannikolta Rovaniemen korkeudelle saakka. Perhoset lent\xc3\xa4v\xc3\xa4t yhten\xc3\xa4 sukupolvena kes\xc3\xa4kuun alusta hein\xc3\xa4kuun lopulle.\n_START_SECTION_\nElinymp\xc3\xa4rist\xc3\xb6 ja elintavat\n_START_PARAGRAPH_\nVaaleakulmumittari viihtyy l\xc3\xa4mpimill\xc3\xa4 ja avoimilla paikoilla, kuten niityill\xc3\xa4 ja kedoilla. Naaras lent\xc3\xa4\xc3\xa4 luultavasti ainoastaan p\xc3\xa4iv\xc3\xa4ll\xc3\xa4, mutta koiraita saattaa tulla illan pimennytty\xc3\xa4 my\xc3\xb6s valolle. Keskenkasvuinen toukka talvehtii ja koteloituu kev\xc3\xa4\xc3\xa4ll\xc3\xa4 maahan.\n_START_SECTION_\nRavintokasvi\n_START_PARAGRAPH_\nToukka on polyfagi ja sy\xc3\xb6 monien matalien kasvilajien kuivuneita lehti\xc3\xa4.'